《读金元诸公遗集各赋一章凡五首 其四 张光弼》
明代·何允泓

画省无心久握兰，西湖花月正丛残。共传军府题诗客，肯作吴藩入幕官。

杨柳花时频纵酒，牡丹开后独凭阑。最闲园里征歌处，江左三人管幼安。

作者简介：何允泓，字季穆，号子宣，江苏常熟人。淮府长史何钫季子，明末清初藏书家，诗人。著有《何季穆文集》。